ⴰⴳⵍⴰⵢ

ⴰⴳⵍⴰⵢ (ⴰⵎⴰⴳⵓⵜ: ⵉⴳⵍⴰⵢⵏ) ⵏⵖ ⴰⴱⴰⵥⵥⴰ, ⴰⴱⴰⴽⴽⵓ, ⴰⴱⵊⵍⴰⵍ, ⴰⴱⵍⵍⴰⵡ, ⴰⴱⵍⵓⵍ, ⴰⴳⵯⵊⵊⵉⵎ, ⴰⵇⵍⵍⴰⵍ, ⴰⴱⵓⴱⴱⵓ, ⵜⴰⴷⴷⵉⵍⵜ, ⴰⴱⵍⵍⵓ ⵏⵖ ⴰⵛⵟⵟⴰⴱ (ⵙ ⵜⵙⵔⵖⵉⵏⵜ: قضيب) ⵉⴳⴰ ⵢⴰⵏ ⵓⵙⴽⵏⴰⴼ ⴰⵏⴼⴳⴰⵏ ⵉⵍⵍⴰⵏ ⴷⴰⵔ ⵓⵔⴳⴰⵣ. ⴰⴳⵍⴰⵢ ⵏ ⵓⴼⴳⴰⵏ ⴷⴰⵔⵙ ⵙⵏⴰⵜ ⵜⵡⵔⵉⵡⵉⵏ, ⴰⴱⵥⴹⵉⴹ (ⴰⵎⴰⵏ) ⴷ ⵜⵓⵇⵇⵓⵜ (ⵏⵖ ⵜⵉⵇⵇⵉⵜ ⵏⵖ ⵜⴰⵣⴰⴳⴰ ⵏⵖ ⴰⵔⵔⴰⵡ).

ⵜⵉⵡⵍⴰⴼⵉⵏ

ⴰⵙⵎⵎⵉⵍⵉ ⵏ ⵓⴳⵍⴰⵢ
ⴰⴳⵍⴰⵢ ⵏⵥⵥⴹⴰⵕ ⴰⴷ ⵏⵉⵏⵉ ⵎⴰⵙ ⴳⵉⵙ ⴽⴽⵓⵥ ⵜⴳⵣⵎⵉⵏ : 

 ⵉⵅⴼ  ⵏ ⵓⴳⵍⴰⵢ: ⴰⴳⵍⴰⵢ ⴷⴰⵔⵙ ⵉⵅⴼ ⵏⵜⵜⴰⵏ ⴰ ⵉⵍⵍⴰⵏ ⴳ ⵜⵉⵣⵡⵉⵔⵉ ⵏⵙ, ⴰⴽⵓⴷ ⵏⵏⴰ ⵉⵍⵍⴰ ⵓⵔⴳⴰⵣ ⴷ ⵜⵎⵖⴰⵕⵜ ⵏⵙ, ⵉⵅⴼ ⴰ ⵣⵡⴰⵔ ⵉⴽⵛⵛⵎⵏ ⵙ ⵓⴱⵛⵛⵉ ⵏ ⵜⵎⵖⴰⵕⵜ.
 ⵜⴰⴼⴳⴳⴰ ⵏ ⵓⴳⵍⴰⵢ: ⵜⴳⴰ ⵜⴰⴳⵣⵣⵓⵎⵜ ⵉⵍⵍⴰⵏ ⵉⵏⴳⵔ ⵉⵅⴼ ⵏ ⵓⴳⵍⴰⵢ ⴷ ⵓⵥⵖⵕ ⵏⵙ.
 ⵉⵍⵎ ⵏ ⵓⴳⵍⴰⵢ: ⵉⵍⵎ ⵏ ⵓⴳⵍⴰⵢ ⵉⴳⴰ ⵉⵍⵎ ⵉⵃⴱⴰⵏ ⴰⴳⵍⴰⵢ ⴰⴽⴽ.
 ⴰⵥⵖⵕ ⵏ ⵓⴳⵍⴰⵢ: ⵉⵣⴷⴰⵔ ⵏ ⵓⴳⵍⴰⵢ, ⴰⴹⵖⴰⵕ ⴳ ⵉⵎⵏⴰⴳⴳⵓⵔ ⵓⴳⵍⴰⵢ ⴷ ⵜⴼⴳⴳⴰ.

ⵜⴰⵡⵡⵓⵔⵉ ⵏⵖ ⵜⴰⵙⵖⵏⵜ ⵜⴰⴼⵉⵣⵢⵓⵍⵓⵊⵉⵜ
ⴰⴳⵍⴰⵢ ⴷⴰⵔⵙ ⵜⵓⴳⵜ ⵏ ⵜⵡⵡⵓⵔⵉⵡⵉⵏ ⵣⵓⵏⴷ ⵓⴽⴰⵏ :

ⴰⵙⵙⵏⴽⵔ:
ⴰⴳⵍⴰⵢ ⴰⵔ ⵉⵜⵜⵎⵥⵥⵉ ⴰⵔ ⵉⵜⵜⵎⵇⵇⵓⵕ, ⴰⴽⵓⴷ ⵏⵏⴰ ⵜⵍⵍⴰ ⵜⵉⵇⵇⵯⵉⵜ (ⵏⵖ ⵜⵓⵇⵇⵓⵜ) ⴰⵔ ⵉⵜⵜⵎⵇⵇⵓⵕ, ⴰⴽⵓⴷ ⵏⵏⴰ ⵓⵔ ⵉⵍⵍⵉ ⵢⴰⵜ ⴰⵔ ⵉⵜⵜⵎⵥⵥⵕ, ⴰⵣⵎⵣ ⵏⵏⴰ ⴳ ⵉⵎⵇⵇⵓⵔ ⵓⴳⵍⴰⵢ ⴰⵔ ⴰⵙ ⵏⵜⵜⵉⵏⵉ ⴰⵣⵎⵣ ⵏ ⵓⵙⵙⵏⴽⵔ.

ⴰⵙⴱⵉⵥⵥⴹ:
ⴰⴳⵍⴰⵢ ⴰⵔ ⵙⴳⵉⵙ ⴷ ⵉⵜⵜⴼⴼⵓⵖ ⵓⴱⵥⴹⵉⴹ, ⴰⵎⴰⵏ ⴷ ⵉⵜⵜⴼⴼⵓⵖⵏ ⵙⴳ ⵜⴼⴳⴳⴰ ⵏ ⵓⴼⴳⴰⵏ.

ⵉⴼⵉ:
ⴰⵔ ⵏⵜⵜⵉⵏⵉ ⵉⴼⴼⵉ ⵓⵔⴳⴰⵣ ⴱⵍⵍⴰⵖⵖⵓ (ⵍⵎⴰⵏⵉⵢ) ⵏⵙ ⴳ ⵜⵎⵖⴰⵕⵜ.

ⵜⵉⵎⵓⴹⴰⵏ
ⴰⴳⵍⴰⵢ ⵏ ⵓⴼⴳⴰⵏ ⴰⵔ ⵜⴽⴽⴰⵜⵏⵜ ⵜⵓⴳⵜ ⵏ ⵜⵎⵓⴹⴰⵏ ⵣⵓⵏⴷ ⵓⴽⴰⵏ : 

 ⴰⴹⴹⵓⴽⴽⵏ ⵏ ⵓⵙⵙⵏⴽⵔ : ⴰⴽⵓⴷ ⵏⵏⴰ ⵓⵔ ⴰ ⵉⵜⵜⵉⵔⵉ ⵓⴳⵍⴰⵢ ⴰ ⵉⵏⴽⵔ.
 ⵉⴼⴼⵉ ⵏ ⵣⵉⴽⴽ : ⴰⴽⵓⴷ ⵏⵏⴰ ⴰ ⵉⵜⵜⴼⴼⵉ ⵓⵔⴳⴰⵣ ⵙ ⵜⵉⵣⵣⵍⴰ ⴳ ⵜⵓⵇⵇⵓⵜ.

ⵜⴰⵙⴽⵔⴰhttps://web.archive.org/web/20210103122850/https://tal.ircam.ma/dglai/lexieam.php
ⵜⴰⵙⴽⵔⴰ ⵜⴳⴰ ⵢⴰⵜ ⵜⴰⵎⵀⵍⵜ ⵉⵜⵜⵢⴰⵡⵙⴽⴰⵔⵏ ⵉ ⵉⴼⵔⵅⴰⵏ ⵎⵥⵉⵏ, ⴰⴽⵓⴷ ⵏⵏⴰ ⴰⵙⵏ ⴱⴱⵉⵏ ⵉⵍⵎ ⵎⵥⵥⵉⵏ ⵉⵜⵜⵉⵍⵉⵏ ⴼ ⵉⴼⵅ ⵏ ⵓⴳⵍⴰⵢ ⵏ ⵓⴼⵔⵓⵅ ⴰⵎⵥⵥⴰⵢ. ⵜⴰⵙⴽⵔⴰ ⴷⴰⵔⵙ ⵜⵓⴳⵜ ⵏ ⵉⵙⵎⴰⵡⵏ ⵣⵓⵏⴷ ⵓⴽⴰⵏ ⵍⵉⵙⵍⴰⵎ (ⴰⵔ ⵜⵜⵉⵏⵉⵏ ⵎⵉⴷⴷⵏ : ⵉⵙⵉⴽⴽ ⵉⵡⵉⵙ ⵍⵉⵙⵍⴰⵎ, ⵙ ⵓⵎⴷⵢⴰ ⵏ ⵉⵙⴽⵔⴰⵙ ⵜⴰⵙⴽⵔⴰ)

ⵥⵕ ⵓⴳⴳⴰⵔ
ⵜⴰⴼⴳⴳⴰ ⵏ ⵓⴼⴳⴰⵏ
ⴰⴱⵛⵛⵉ
ⴰⵔⴳⴰⵣ
ⵜⴰⵎⵖⴰⵔⵜ
ⵜⵓⵇⵇⵓⵜ

ⵉⵙⴰⵖⵓⵍⵏ